Η **Στεφανία του Βελγίου** (*Stéphanie de Belgique*, 21 Μαΐου 1864 - 23 Αυγούστου 1945) ήταν η δεύτερη κόρη του Λεοπόλδου Β΄ του Βελγίου και σύζυγος του Ροδόλφου των Αψβούργων.

Βιογραφία
---------

Η *Στεφανία Κλοτίλδη Λουίζα Ερμίνα Μαρία Καρλόττα* γεννήθηκε στις 21 Μαΐου 1864 στο Παλάτι του Λαίκεν και ήταν το τρίτο παιδί και η δεύτερη κόρη του Λεοπόλδου Β΄ του Βελγίου και της Μαρίας Ερριέττας της Αυστρίας.

Ο πατέρας της δεν ενδιαφερόταν γι' αυτήν, ούτε και την μεγαλύτερη αδερφή της Λουίζα Μαρία και η εκπαίδευσή τους παραμελήθηκε παντελώς, καθώς επικέντρωσε όλη την αφοσίωσή του στον αδελφό τους, τον Λεοπόλδο, το μέλλον της δυναστείας της Σαξονίας-Κοβούργου & Γκότα στο Βέλγιο. Σε ηλικία εννέα ετών ο αδελφός τους Λεοπόλδος πέθανε από πνευμονία και ο πατέρας τους έπεσε σε κατάθλιψη και δεν επανήλθε ποτέ.

Στις 10 Μαΐου 1881, έντεκα ημέρες πριν τα δέκατα έβδομα γενέθλια της, η Στεφανία παντρεύτηκε στη Βιέννη τον Ροδόλφο, Πρίγκηπα Διάδοχο της Αυστρίας, γιο του Φραγκίσκου Ιωσήφ και της Ελισάβετ της Αυστρίας. Απέκτησαν μία κόρη, την Ελισάβετ Μαρία (1883-1963).

Ο γάμος τους αρχικά ήταν ευτυχισμένος, αλλά υπήρχαν δυσκολίες. Εκτός του ότι ήταν έξυπνος, ο Ροδόλφος ήταν εξαιρετικά αντισυμβατικός, πειραχτήρι, παρορμητικός και πολύ φιλελεύθερος, ενώ η πολύ συντηρητική ανατροφή της Στεφανίας την έκανε συμβατική, τυπική και αντιδραστική.

Η Στεφανία έλαβε λίγη υποστήριξη από την αυτοκρατορική οικογένεια κατά τη διάρκεια του γάμου της. Η εξαιρετικά όμορφη αυτοκράτειρα Ελισάβετ απέφυγε τη Στεφανία και την περιφρονούσε, ξέροντας ότι ήταν τόσο ανεπαρκής για τον γιο της. Η Αυτοκράτειρα αποδείχθηκε ότι ήταν σωστή και η σχέση τους κατέρρευσε γρήγορα.

Λέγεται ότι ο Ροδόλφος έχει μολύνει τη Στεφανία με μια αφροδίσια ασθένεια,, που έκανε τις περαιτέρω εγκυμοσύνες να είναι αδύνατες. Και οι δύο άρχισαν να αναζητούν παρηγοριά εκτός του γάμου τους.

Κατά τη διάρκεια μιας επίσκεψης στη Γαλικία το 1887, η Στεφανία ερωτεύτηκε ένα Πολωνό κόμη. Κατά τη διάρκεια των επόμενων δεκαοκτώ μηνών, δεν προσπάθησε να κρύψει την αγάπη της για τον κόμη από τον σύζυγό της, ο οποίος συνέχισε τις σχέσεις του.

Το 1889, ο Ροδόλφος και η βαρόνη Μαρία Βετσέρα, η ερωμένη του, βρέθηκαν νεκροί. Η δολοφονία-αυτοκτονία τους συνέβη στο Μάιερλινγκ.

Στις 22 Μαρτίου 1900 η Στεφανία παντρεύτηκε στο Κάστρο Μιραμάρε τον κόμη Ελεμέρ του Λόνυεϊ και Νάγκυ-Λόνυα, έναν Ούγγρο ευγενή, ο οποίος το 1917 ανέβηκε στην τάξη του "*Fürst*" (Πρίγκιπα) από τον Αυτοκράτορα της Αυστρίας. Το ζευγάρι δεν απέκτησε παιδιά.

Η Στεφανία πέθανε στις 23 Αυγούστου 1945 στο Μοναστήρι του Παννονχάλμα στην Ουγγαρία σε ηλικία 81 ετών. Τάφηκε στο Μοναστήρι του Παννονχάλμα.

Οικογένεια
----------

Παντρεύτηκε πρώτα το 1861 τον Ροδόλφο, Διάδοχο Πρίγκηπα της Αυστρίας, Ουγγαρίας, Βοημίας & Γερμανίας, και μαζί απέκτησαν ένα τέκνο:

* Ελισάβετ Μαρία 1883-1963, παντρεύτηκε (1) τον Όθωνα-Βέριαντ του Βίντις-Γκράετς· απέκτησαν 4 παιδιά και χώρισαν το 1948 και (2) τον Λέοπολντ Πέτσνεκ. Δεν απέκτησαν παιδιά.

Το 1889 αυτοκτόνησε ο Ροδόλφος και η Στεφανία έκανε δεύτερο γάμο το 1900 με τον Ελεμέρ, Πρίγκιπα του Λόνυεϋ ντε Ναγκύ-Λόνυα και Βάσαρος-Ναμένυ. Δεν απέκτησαν απογόνους.

Τίτλοι
------

* 21 Μαΐου 1864 - 10 Μαΐου 1881: *Η Βασιλική Υψηλότητα* Πριγκίπισσα Στεφανία του Βελγίου, Πριγκίπισσα της Σαξονίας-Κοβούργου & Γκότα, Δούκισσα της Σαξονίας
* 10 Μαΐου 1881 - 30 Ιανουαρίου 1889: *Η Αυτοκρατορική & Βασιλική Υψηλότητα* Η Διάδοχος Πριγκίπισσα της Αυστρίας, της Ουγγαρίας και της Βοημίας
* 30 Ιανουαρίου 1889 – 22 Μαρτίου 1900: *Η Αυτοκρατορική & Βασιλική Υψηλότητα* Η Χήρα Διάδοχος Πριγκίπισσα της Αυστρίας, της Ουγγαρίας και της Βοημίας
* 22 Μαρτίου 1900 – 1917: *Η Βασιλική Υψηλότητα* Η Κόμισσα Στεφανία του Λόνυεϋ και του Νάγκι-Λόνυα
* 1917 – 23 Αυγούστου 1945: *Η Βασιλική Υψηλότητα* Πριγκίπισσα του Λόνυεϋ και του Νάγκι-Λόνυα

Παραπομπές
----------

1. ↑  Aronson, Theo, *The Coburgs of Belgium*, Cassell & Company Ltd. 1968
2. ↑  Hochschild, Adam, *King Leopold's Ghost: A Story of Greed, Terror, and Heroism in Colonial Africa*, Mariner Books, 1999
3. ↑  King, Greg· Woolmans, Sue (3 Σεπτεμβρίου 2013). «Prologue». *The Assassination of the Archduke: Sarajevo 1914 and the Romance That Changed the World*. St. Martin's Press. σελ. 6. ISBN 9781250038678.
4. ↑  Palmer, Alan Warwick (1997). *Twilight of the Habsburgs: The Life and Times of Emperor Francis Joseph*. Atlantic Monthly Press. σελ. 249. ISBN 9780871136657.
5. ↑  Handelsblad (Het) 19-05-1881

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στεφανία του Βελγίου** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 33034978
* LCCN: no98127585
* ISNI: 0000 0001 2139 2435
* GND: 118574221
* SUDOC: 029871514
* BNF: cb12140652b (data)
* NKC: ola2002159403
* ICCU: CUBV094132
* BNE: XX5066610

 |

 |